Na osnovu člana 39. i 43. Statuta „Sberbank“ a.d. Banja Luka, člana 2. stav 1. Poslovnika o radu Uprave „Sberbank“ a.d. Banja Luka i Odluke Uprave Banke broj 1000-16103/16 od17.08.2016. godine, Sberbank a.d. Banja Luka o b j a v l j u j e

**JAVNI POZIV**

**za prikupljanje ponuda za prodaju nekretnina u vlasništvu**

 **„Sberbank“ a.d. Banja Luka**

Predmet prodaje je stambeno-porodična kuća i poslovni objekat sa dvorištemkoji se nalaze u Ulici Petra Sarajevskog broj 19 u Vojkovićima, Istočno Sarajevo. Pristup lokaciji i objektima je asfaltni, u produžetku Ulice Petra Sarajevskog na pravcu prema Hrasnici od Ulice Druge Sarajevske brigade odvajanjem kod Hrama Svetog Petra Dabrobosanskog, odnosno oko 2 km od magistralnog puta M-18, Sarajevo-Foča u Vojkovićima. Na građevinskom zemljištu površine 528 m2 izgrađen je stambeni objekatkao poseban dio dupleks objekta,spratnosti P+Pk i ukupne korisne površine 118,80 m2 i poslovni objekat spratnosti P+PK i korisne površine 91,16 m2. Stambeni objekat je starosti 28 godina a poslovni 18 godina.

Nekretnine se prodaju kao cjelina po principu „viđeno-kupljeno“ bez naknadnih prigovora i žalbi koje se odnose na predmet prodaje.

Ukupna početna prodajna cijena iznosi107.000,00 KM.

Kupac je dužan u roku od 15 dana od dana prijema odluke o odabiru najpovoljnijeg ponuđača sklopiti kupoprodajni ugovor. Sve troškove u vezi sa prenosom vlasništva nekretnina snosiće kupac.

Ponude se dostavljaju u pisanoj formi putem pošte, preporučenom pošiljkom u zatvorenoj koverti uz naznaku „Ne otvaraj-oglas za prodaju nekretnina“ na adresu: „Sberbank“ a.d. Banja Luka, Jevrejska 71, Banja Luka ili na protokol Banke na istoj adresi u roku od 15 dana od dana objavljivanja oglasa u dnevnom listu „Blic“.

Ponuda obavezno mora sadržavati:

* Osnovne podatke:
* za fizička lica: ime i prezime, adresu stanovanja, kontakt-telefon i kopiju lične karte;
* za pravna lica: naziv i sjedište, kontakt-telefon i kopiju rješenja za registraciju i JIB; i
* Iznos cijene koja se nudi.

Ponude koje nisu u skladu sa navedenim uslovima ili stignu nakon isteka roka iz ovoga oglasa neće se razmatrati i smatraće se nevažećim.

Kriterijum za odabir najpovoljnije ponude je najveća ponuđena cijena. U slučaju istih ponuđenih cijena svi ponuđači sa identičnim ponudama biće pozvani da dostave dopunjenu ponudu.

Sve dodatne informacije o imovini koja je predmet prodaje mogu se dobiti svakog radnog dana od 08h do 16h putem telefona broj: 051/242-205 ili e-maila: prodaja.imovine@sberbankbl.ba a imovina se može pogledati u dogovoru sa službenim licima Banke.

Banka zadržava pravo da prihvati ili ne prihvati bilo koju ponudu bez posebnog obrazloženja.

O rezultatima oglasa ponuđači će biti obaviješteni pismeno putem pošte.

Oglas o prodaji biće objavljen i na internet stranici Banke.

 SBERBANKa.d. Banja Luka